L'Associació de Futbolistes del València CF engega un projecte d'inclusió social per a joves i xiquets amb el suport de l'Ajuntament de Sagunt
11 de novembre 2015

![Imagen 1](/media/hizkt0ai/79_pinaetafutbol_peque1.jpg)![Imagen 2](/media/rtrhjicl/79_pinaetafutbol_peque2.jpg)

L'Associació de Futbolistes del València Club de Futbol ha engegat un projecte d'inclusió social per a xiquets i joves del municipi amb el suport de les delegacions d'Esports i Serveis Socials de l'Ajuntament de Sagunt. Aquest projecte entra dins de les accions que realitza l'associació relacionades amb els xiquets, i que consisteix a millorar el seu rendiment acadèmic i personal a través del futbol. Els col·legis La Pinaeta i Baladre i els instituts Jorge Juan i Camp de Morvedre seran els centres on es desenvolupen aquestes accions, en les quals participen xiquets i xiquetes d'entre 10 i 14 anys.

 

La regidora delegada d'Esports de l'Ajuntament de Sagunt, Remei Torrent, ha agraït a totes les parts la seua implicació en el projecte: **“Si volen ampliar el projecte hi ha barris que també estan en exclusió i ens agradaria com a ajuntament integrar a tota la societat que està exclosa. Mereix la pena l'esforç que es fa des dels centres portant-los als camps, des de l'Associació de Futbolistes del València CF de venir ací a fer un projecte en la ciutat, i des de les empreses que ho patrocinen i financien, perquè avui dia que s’impliquen en un projecte social la veritat és que és admirable.”** També ha destacat la intenció des del consistori de continuar donant sjuport a aquest tipus d'accions: “**Nosaltres estem disposats a qualsevol cosa que siga inserir en la societat els xiquets i fomentar la cohesió entre l'esport i l'estudi**”.

**![](/media/jxybwhc4/79_pinaetafutbol_cuerpo.jpg)**

 

Aquest projecte compta amb el finançament de l'Obra Social la Caixa i l'empresa Saggas, que han manifestat la seua satisfacció per participar en aquesta iniciativa, a través de la qual els xiquets puguen millorar el seu rendiment acadèmic, aprendre uns valors i inserir-se en la societat, i esperen que siga una bona experiència per a les famílies i els centres.

  
Per a motivar els alumnes, l'Associació de Futbolistes del València CF ha lliurat a cada centre un baló signada pels jugadors de l'equip. La direcció de cada col·legi i institut serà l'encarregada de seleccionar què alumne ha sigut el que millor rendiment acadèmic ha tingut i per tant és mereixedor del baló. Des del primer centre on s'han començat els entrenaments, La Pinaeta, han valorat de manera positiva aquesta iniciativa i han declarat que els alumnes es troben molt il·lusionats i motivats.

*   [](http://www.facebook.com/sharer.php?u=https://aytosagunto.es/va/actualitat/l-associacio-de-futbolistes-del-valencia-cf-engega-un-projecte-d-inclusio-social-per-a-joves-i-xiquets-amb-el-suport-de-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-associacio-de-futbolistes-del-valencia-cf-engega-un-projecte-d-inclusio-social-per-a-joves-i-xiquets-amb-el-suport-de-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-associacio-de-futbolistes-del-valencia-cf-engega-un-projecte-d-inclusio-social-per-a-joves-i-xiquets-amb-el-suport-de-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/l-associacio-de-futbolistes-del-valencia-cf-engega-un-projecte-d-inclusio-social-per-a-joves-i-xiquets-amb-el-suport-de-l-ajuntament-de-sagunt/)